OpenLLM-France/wikimedia huggingface dataset:
# Bogdan Filov

Bogdan Dimitrov Filov (bulgarieraz: Богдан Димитров Филов; Stara Zagora, 1883ko apirilaren 10a - Sofia 1945eko otsailaren 2a) bulgariar arkeologo, arte historialari eta politikoa izan zen. Eskuin muturrekoa, Bulgariako lehen ministro izan zen Bigarren Mundu Gerra garaian, 1940 eta 1943 artean, eta Berlin-Erroma ardatzarekin bat egin zuen

## Bizitza

Bogdan Dimitrov Filov Stara Zagoran jaio zen, 1883ko apirilaren 9an, baina Alemaniar Inperioan jaso zuen heziketa, Leipzig, Friburgo eta Würzburgen. 1906ko maiatzaren 1ean Sofiako Museo Arkeologiko Nazionalean hasi zen lanean. 1907tik 1909ra, arkeologia eta numismatika ikasi zuen Bonn, Paris eta Erroman. 1918an, Trebenixta aurkitu zuten, Peresadiesko nekropoli bat, urre eta burdinazko aztarna ugari zituena.
1910-1920 bitartean, Museo Arkeologiko Nazionalaren zuzendari izan zen. 1912an, Jambol probintzia dagoen Kabile antzinako hiriaren lehen ikerketak egin zituen. 1920an, arkeologia eta artearen historiaren irakasle postua lortu zuen Sofiako unibertsitatean. Arkeologia katedra ezarri zuten bertan, eta Filovi esleitu zioten. 1937an, Bulgariako Zientzien Akademiako presidente egin zuten.

### Politika ibilbidea

1939an, Herri Lanetako ministro egin zuten eta, germanofilo sutsua zenez, Bulgariako lehen ministro egin zuten 1940ko otsailaren 16an. Izan ere, Boris III.a erregea Ardatzerantz hurbildu nahian zebilen, III. Reicha Bigarren Mundu Gerrako garailea izanen zela baitzirudien. Hala ere, bai Boris III.ak, bai Filovek berak ere, garbi zuten ez zutela nahi Bulgaria SESB erraldoiaren aurka gerran sartzerik. Adolf Hitlerrek hertsaturik, 1941eko martxoan onartu zuten Mendebaldeko Aliatuei, alegia AEBri eta Erresuma Batuari, gerra deklaratzea.
1943ko abuztuan, Boris III.a hil zen eta, irailaren 9an, Filovek Ministro Kontseiluko presidente kargua utzi egin zuen, hiru erregeordeetako bat izatera pasatuz, Simeon II.a errege berria adinez txikia baitzen, 6 urte besterik ez zituen-eta. Neurri hau ez zetorren 1879ko konstituzioarekin bat, Nazio Asanblada Handia eratzea ezartzen baitzuen horretarako. Hala ere, legebiltzarrak onartu egin zuen.
1944an, Armada Gorria Bulgarian sartu ondoren, armistizioa sinatu zen SESBekin; orduan, Erregeordetza Kontseilua deuseztatu zuten eta, 1945eko otsailaren 2an, Filov, beste kideekin batera, epaitu eta hilarazi zuten.

## Erreferentziak

* ↑ Bulgaria y la Segunda Guerra Mundial. bnr.bg (Noiz kontsultatua: 2017-8-28).
* Datuak: Q463311
* Multimedia: Bogdan Filov / Q463311
# Bogdan Vodă

Bogdan Vodă Errumaniako udalerri bat da, Maramureș konderrian. 2.619 biztanle ditu, 30,56 kilometro koadroko azaleran banatuta.

## Herriak

Udalerrian honako herriak daude:
Bogdan Vodă $^{(en)}$ Bocicoel $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5056010
* Multimedia: Bogdan Vodă, Maramureș / Q5056010
# Bogdana

Bogdana honakoa izan daiteke:
* Bogdana (Teleorman)
* Bogdana (Vaslui)
# Bogdana (Vaslui)

Bogdana Errumaniako udalerri bat da, Vaslui konderrian. 1.313 biztanle ditu, 49,51 kilometro koadroko azaleran banatuta.

## Herriak

Udalerrian honako herriak daude:
Bogdana $^{(en)}$ Arșița $^{(en)}$ Fântâna Blănarului $^{(en)}$ Găvanu $^{(en)}$ Lacu Babei $^{(en)}$ Plopeni $^{(en)}$ Similișoara $^{(en)}$ Suceveni $^{(en)}$ Verdeș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q13569995
* Multimedia: Bogdana, Vaslui / Q13569995
# Bogda

Bogda Errumaniako udalerri bat da, Timiș konderrian. 448 biztanle ditu, 78,68 kilometro koadroko azaleran banatuta.

## Herriak

Udalerrian honako herriak daude:
Bogda $^{(en)}$ Altringen $^{(en)}$ Buzad $^{(en)}$ Charlotenburg $^{(en)}$ Comeat $^{(en)}$ Sintar $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q890405
* Multimedia: Bogda, Timiș / Q890405
# Bogdan Dumitrache

Bogdan Dumitrache (Bukarest, Errumania, 1977ko maiatzaren 2a - ) errumaniar aktorea da. Zinema, antzerkia eta ahots-bikoizketa egin izan ditu bere ibilbidean zehar. 2017an Donostiako Zinemaldian aktore onenaren saria eskuratu zuen, Pororoca filmagatik.

## Filmografia

* 2004 : Trafic : Tudor
* 2005 : Crash Test Dummies : Nicolae
* 2005 : Le Tramway d'Andréa : Marcel
* 2005 : La Mort de Dante Lazarescu : Médecin à l’hôpital Sf. Spiridon
* 2006 : Cum mi-am petrecut șfarsitul lumii : Le docteur
* 2007 : Lecția De Box : Victor
* 2010 : Portretul luptătorului la tinerețe : Laurian Hasiu « Leu »
* 2010 : Captivi de Crăciun : Alex
* 2010 : Oul de cuc
* 2011 : Loverboy : Dumitrache
* 2011 : Din dragoste cu cele mai bune intenții : Alex
* 2013 : Mère et Fils : Barbu
* 2013 : Când se lasă seara peste București sau metabolism : Paul
* 2014 : Bomberman : Thomas Martin
* 2015 : Miracolul din Tekir : Père Andrei
* 2016 : Sieranevada : Relu
* 2016 : Dublu: George
* 2016 : Pororoca : Tudor
* Datuak: Q15915101
# Bogdana (Teleorman)

Bogdana Errumaniako udalerri bat da, Teleorman konderrian. 1.948 biztanle ditu, 68,94 kilometro koadroko azaleran banatuta.

## Herriak

Udalerrian honako herriak daude:
Bogdana $^{(en)}$ Broșteanca $^{(en)}$ Ulmeni $^{(en)}$ Urluiu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427596
# Bogdand

Bogdand Errumaniako udalerri bat da, Satu Mare konderrian. 2.715 biztanle ditu, 82,94 kilometro koadroko azaleran banatuta.

## Herriak

Udalerrian honako herriak daude:
Bogdand $^{(en)}$ Babța $^{(en)}$ Corund $^{(en)}$ Ser $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12083237
# Blakeney (Norfolk)

Blakeney, Ingalaterrako ekialdeko kostaldean dagoen udalerri bat da, Norfolk konderrian.
2011n 801 biztanle zituen.
* Datuak: Q327300
* Multimedia: Blakeney, Norfolk / Q327300
# Blakesburg (Iowa)

Blakesburg Iowako hiri bat da. Wapello konderrian kokatua dago. 2010ean 296 biztanle zituen, 0,70 kilometro koadrotan banatuta.

## Ikus, gainera

* Wapello konderria

## Kanpo estekak

* Datuak: Q571091
* Multimedia: Blakesburg, Iowa / Q571091
# Blanc-Sablon (Quebec)

Blanc-Sablon Quebeceko udalerri bat da, Kanadan. Côte-Nord eskualdean kokatuta dago, eta horren barruan dagoen Le Golfe-du-Saint-Laurent konderriko eskualde udalerria da.. 2011ko zentsoaren arabera 1,118 biztanle zituen 247.63 kilometro koadroko azaleran.

## Kanpo estekak

* Datuak: Q2905888
* Multimedia: Blanc-Sablon, Quebec / Q2905888
# Blakeslee (Ohio)

Blakeslee Ohioko herri bat da. Williams konderrian kokatua dago. 2010ean 96 biztanle zituen, 0,28 kilometro koadrotan banatuta.

## Ikus, gainera

* Williams konderria

## Kanpo estekak

* Datuak: Q2574423
* Multimedia: Blakeslee, Ohio / Q2574423
# Blanc Nez lurmuturra

Blanc Nez lurmuturra (hitzez hitz "sudur zuria" euskaraz) Côte d'Opaleko lurmuturra da, Pas-de-Calais Frantziako departamentuan dagoena.
Berez jadanik ez da lurmuturra, itsaslabarra baizik. Eskualdeko Natura Parkean kokatuta dago.

## Kanpo estekak

* Datuak: Q1034143
* Multimedia: Cap Blanc-Nez / Q1034143
# Blakeslea trispora

Blakeslea trispora, Zygomycota dibisioko likena da. Espezie hau ondo aztertua izan da karotenoideak sortzeko duen gaitasunagatik, bereziki, karotenoa eta likopenoa sortzeko duen gaitasunagatik. Karotenoa A bitaminaren aitzindaria da eta biek, karotenoak eta likopenoak, zeregin garrantzitsua dute estres oxidatzailearen inhibizioan. Blakeslea trispora Estatu Batuetako hegoaldean eta Asiako hegoaldean isolatzen da. B.trispora landare tropikalen patogeno bat da.

## Kanpo estekak

* Datuak: Q4924640
# Blaki

Francisco Javier Martin, ezagunago Blaki edo Blaky, (Donostia, 1934) euskal aktorea da. Maiz bere antzekotasun fisikoa zela eta, Marty Feldman ingeles aktorearekin parekatu izan da.

## Lanak
### Filmografia hautatua

* Los Oficios de Cándido (1965), Javier Agirrek zuzenduta.
* Buenos días, condesita (1967), Luis César Amadorik zuzenduta.
* Las 4 bodas de Marisol (1967) Luis Luciak zuzenduta.
* El astronauta (1970), Javier Agirrek zuzenduta.
* Viaje al centro de la tierra (1976), Juan Piquer Simónek zuzenduta.
* La guerra de los niños (1980), Javier Agirrek zuzenduta.
* ...Y al tercer año, resucitó (1980), Rafael Gilek zuzenduta.
* I Picari (1988), Mario Monicellik zuzenduta.
* Muerte en Granada (1997), Marcos Zurinagak zuzenduta.

### Telebista

* Estudio 1
* Un, dos, tres... responda otra vez (1977-1978)
* Sumarísimo (1978)
* Antología de la Zarzuela (1979)
* La cabina (1972)

## Kanpo estekak

* Datuak: Q5552052
# Blame It on Rio

Blame It on Rio (euskaraz Bota Diezaiok Errua Riori), 1984ko Stanley Donen estatubatuar zinema zuzendariaren amodiozko komedia film bat da. Michael Caine, Joseph Bologna, Michelle Johnson, Valerie Harper, Demi Moore eta José Lewgoy aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Brasil, Rio de Janeiro. Matthew Hollis (Michael Caine) eta Victor (Joseph Bologna) adiskideak beren alaba Nicole (Demi Moore) eta Jenniferrekin (Michelle Johnson) batera opor egun batzuk igarotzeko iritsi berri dira. Jennifer Matthewz erakarria sentitzen da, baina hark ekiditen saiatzen da, neska oso gazteegia baita. Halere, gau batez bere besoetan eroriko da. Kasualki solasaldi bat aditzean, Victor bere alabak maitale bat duela ohartu eta harremana hausteko helburuz zein den jakitzen saiatuko da. Baina Victorrek ezkutatzeko zerbait ere badu...

## Aktoreak

* Michael Caine: Matthew Hollis
* Joseph Bologna: Victor Lyons
* Michelle Johnson: Jennifer Lyons
* Demi Moore: Nicole (Nikki) Hollis
* Valerie Harper: Karen Hollis
* José Lewgoy: Eduardo Marques
* Lupe Gigliotti: Botega andrea
* Nelson Dantas: Doktorea

## Kanpo estekak

* IMDBko fitxa irakurgai (Ingelesez)
* Datuak: Q548593
# Bokak

Bokak Ozeano Bareko atoloi bat da, 10 uhartez osatua. Ratak Chainen dago, Marshall Uharteetan. Guztira 3,24 kilometro koadro ditu.
Atoloi honetan ez da inor bizi eta gertuen dagoen atoloia 280 kilometrora dago.

## Kanpo estekak

* Datuak: Q700138
* Multimedia: Bokak Atoll / Q700138
# Bokale

    Artikulu hau ibaien bukaerako zatiari buruzkoa da; Lapurdiko herria gaitzat duena beste hau da: «Bokale (Lapurdi)»
Bokalea edo ibai-ahoa ibai baten amaiera da, non bere urak beste ibai batera, aintzira batera edo itsasora isurtzen dituen. Ibai baten bokaleak mota hauetakoak izan daitezke:
* estuarioa
* delta
* itsasadarra
Bokaleak, oro har, bioaniztasun handiko lekuak dira, ur geza eta gazia elkartzen diren tokia delako, eta ibaiak garraiatzen dituen elikagai eta jalkinak urtzen eta prezipitatzen direlako. Bokale bat, askotan, itsaspean jarraitzen du sedimentazio gune bat eratuz edo itsaspeko arroila baten bidez.

## Ur mugimenduak

Ibai bateko ura era askotara itsasoratu edo aintziratu daiteke, ur-mugimendu desberdinak eratuz. Uraren dentsitateak, lurraren errotazioak eta itsasaldiek eragina izan dezakete ibai-uraren mugimenduan.
Ibaiko urak hartzailearenak baino dentsitate handiagoa badu, ibaiko ura urazaletik beherantz murgilduko da. Ibaiko urak, orduan, azpiko urlaster bat osatuko du. Baina ibaiko ura hartzailearen baino arinagoa baldin bada, itsasora isurtzen denean gertatzen den bezala, ibaiko ur geza urazalean zehar ibiliko da, gaineko urlaster bat bezala. Bi kasuetan, ura barreiatu egingo da.

## Leku izenak

Batzuetan bokaleek leku izenak sortu dituzte. Euskal Herrian, adibidez, Aturri ibaiaren ahoan dago Bokale herria (Lapurdi). Iparralderago, Bokale Zaharra (frantsesez Vieux Boucau, okzitanieraz Lo Bocau Vielh) ere ageri da.
Erresuma Batuan, leku askok hartzen dute horrelako izena ibaien bokaleetan, hala nola Plymouth ("Plym ibaiaren ahoa").

## Erreferentziak

* ↑ «bokale». Euskaltzaindiaren Hiztegia. (Noiz kontsultatua: 2021-10-02.)
* ↑ «ibai». Euskaltzaindiaren Hiztegia. (Noiz kontsultatua: 2021-10-02.)
* ↑ (Frantsesez) Pourquoi Boucau ?. (Noiz kontsultatua: 2016)..

## Ikus, gainera

* Barra (geografia)

## Kanpo estekak

* Datuak: Q1233637
* Multimedia: River mouths / Q1233637
# Bokal sudurkari

Bokal sudurkaria bokal mota bat da zeinetan airea sudurretik pasatzen den, ahosabaiaren beheititzearen bidez (velum). Aire mugimenduak, denbora berean, ahotik pasatzen segitzen du. Alderantziz, bokal baten aire mugimendua bakarrik ahotik pasatzen delarik, bokal ahokari bat deitzen da. Bokal ahokari batetik bokal sudurkari batera pasatzeko, sudurkaritze bat pasatzen da.
Bi bokal mota horien kontrastean, sudurkariak elementu markatua bezala agertzen dira, aldiz ahokariak egite defautez bezala agertzen dira. Hizkuntza askotan atzematen dira bokal ahokariak, baina fonologikoki bokal sudurkarien erabiltzea gutxiengoa gelditzen da. Beste hizkuntzetan ere, askotan bokal sudurkariak bokal ahokariak baino gutxiago agertzen dira, edo gehienez ber kopuruan. Aurkakoa atzematen hizkuntzetan ezohikoa da.
Bokal sudurkariak fonologikoki aurkitzen dira bereziki euskaran, frantsesan, portugesan, polonesan. Aurkitzen dira ere Afrikar eta Amerikar hizkuntza zenbaitetan. Euskaran, ez da hain orokorra: hau da, bokal sudurkariak zubereran eta erronkerieran aurki daitezke, baita bizkaiera zaharrean ere.

## Bokal sudurkarien nozioak

Idatzian, bokal mota hori aurkitzeko, manera desberdinak badira: (kasu bereziak ez dira aipatuak)
* Frantses ortografian: bokala beti kontsonante sudurkari batez segitua da (m edo n): an /ɑ̃/, en /ɑ̃/, in /ɛ̃/, on /ɔ̃/, un /œ̃/. Adibidez: pompon /pɔ̃pɔ̃/.
* Portugaleko ortografian: bokala beti kontsonante sudurkari batez segitua da edo letra tilde batekin: ã, õ; Nazioarteko Alfabeto Fonetikoak horela erabiltzen ditu.
* Poloniar ortografian: bokalak ogonek bat hartzen du: ą /ɔ̃/, ę /ɛ̃/

## Bokal sudurkariak euskaran

* Sudurkari bat aitzin edo ondotik: arrano [arãnõ], abentü [aβ̞ẽn̪t̪y], mamu [mãmũ]
* [h̃] sudurkari bat aitzin edo ondotik: ahate [ãh̃ãte], uhue [ũh̃ũe], ahizpa [ãhĩs̻pa]
* Hitz bukaeran, bukaerako sudurkari baten erorketaren ondorioz: salũ /s̺a'lũ/, ardũ /ar'dũ/, bedezĩ /bede'z̻ĩ

## Kanpo estekak

* Datuak: Q1321760
# Bok Espok

Bok Espok 2001. urtean Kepa Junkera trikitilariak Maren diskoaren barnean kaleratu zuen abesti bat da.

## Kanpo estekak

* Kepa Junkeraren Bok Espok abestia entzungai
* Bok Espok, Hedningarna suediar taldearen bertsioa
* Bok Espok, Kepa Junkera eta Xose Manuel Budiño galiziarra. Zas udalerriko 2010eko Festa de Carballeira
* Datuak: Q12255403
# Bokaleko erorketa

Bokaleko erorketa 1988ko otsailaren 20an izan zen. Egun horretan Iparretarrak erakundeko bost kide atxilotu zituen Frantziako Jendarmeriaren Esku-hartze Taldeak Lapurdiko Bokale herrian, goizaldean. Villa Hélène izeneko etxean bilduta zeuden Filipe Bidart, Ttotte Etxebeste, Filipe Lascaray, Jean-Paul Hiribarren eta Peio Agerre. Frantziako Poliziaren 26 agentek inguratuta zeukaten eraikina, ordea. Etxetik irtetera zihoazenean Polizia tiroka hasi eta etxe barruan harrapatuta geratu ziren. Etxebeste bizkarrean jo zuen tiro batek eta elbarri utzi zuen. Filipe Bidart baigorriarra, garai hartan, Frantziako Estatuko pertsonarik bilatuena zen. Kolpe gogorra izan zen Iparraldeko erakunde armatuarentzat. Poliziaren arabera taldeko militante bakarra aske geratu zen kolpe polizial horren ondorioz, Lucianne Fourcade, Filipe Bidarten neskalaguna; haien hitzetan sarekadak taldea desegitea suposatzen zuen.
IKk ez zuen berriro atentaturik egin urte hartako irailaren 27ra arte. Abenduaren 12an Baionan atxilotu zuten klandestinitatean gelditzen zen kide bakarra, goian aipatutako Lucienne Fourcade, eta harekin batera beste sei lagun espetxeratu zituzten. Dena dela, 1991n erakundearen aktibitateak berriro ere indartu ziren.

## Erreferentziak

* ↑ https://www.argia.eus/efemerideen-kanala/iparretarrak-erakundeko-bost-kide-atxilotu-zituzten-bokalen-goizaldean
* ↑ https://elpais.com/diario/1988/02/21/internacional/572396404_850215.html
* ↑ https://aunamendi.eusko-ikaskuntza.eus/es/iparretarrak/ar-69068/

## Kanpo estekak

* Datuak: Q124622491
# Bojná

Bojná Eslovakiako udalerri bat da, Topoľčanyko barrutian kokatuta. 33,81 km²ko azalera du eta 2033 biztanle 2017ko datuen arabera.

## Historia

Idatzizko lehen aipamena 1424. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q429461
* Multimedia: Bojná / Q429461
# Bojszowy udalerria

Bojszowy ([[:Media:|]] (Audio·[[:Image:|info]])) Poloniako Silesiako voivoderriko landa-udalerri bat da, Bieruń-Lędziny barrutian kokatuta. 34,69 km²ko azalera du eta 2017ko datuen arabera 7674 biztanle zituen.

## Kanpo estekak

* Datuak: Q554760
* Multimedia: Gmina Bojszowy / Q554760
ieaSilesiako voivoderriko udalerriak :
# Bokale (Lapurdi)

    Artikulu hau Lapurdiko herriari buruzkoa da; ibaien bukaerako zatia gaitzat duena beste hau da: «Bokale»
Bokale —batzuetan Bokale Berria deitua— Lapurdiko ipar-mendebaldeko eta Gaskoiniako hego-mendebaldeko udalerri bat da. Baiona-Angelu-Biarritz gune metropolitarrean dago.

## Izena

1578an Aturri ibaiari aho berria egin zitzaion Baiona aldetik; harrezkero, itsasoratu baino lehen iparralderantz jo beharrean Tarnoseko beheko auzoetatik zuzen joko du. Hori dela eta, gaskoiz lo Bocau Nau («Bokale Berria») deituko diote itsasoratze-gune berriari (1856tik udalerri independente bihurtuko dena Tarnosetik bananduta) eta urak Atlantikora isuritzeko lehengo lekuak, ordea, lo Bocau Vielh izena hartuko du, "Bokale zaharra": egun Bokale Zaharra izenpean hainbeste euskaldunek ezagutzen duten Landetako opor-lekua hain zuzen.

## Geografia
### Udalerri mugakideak

* Tarnose (Landak, Okzitania) iparraldean
* Baiona hego-ekialdean
* Angelu hego-mendebaldean, Aturriren beste aldean.

### Hiriko auzoak

Bokaleko herriko etxearen arabera, hiria 9 auzotan banatuta dago:
* Montespan iparraldean
* Matignon iparraldean
* Beyré iparraldean
* Barthassot iparraldean
* Lahillade erdigunean
* Romatet erdigunean
* Picquessary erdigunean
* Loustau hegoaldean
* Saint-Gobain hegoaldean

### Etxeak eta auzoak

| Etorbidea (l'Avenue) Barthassot Beyre Guilhou Oihana la Clau la Gargale Haoucats Hureous | Lahillade Elizondo Loustau Matignon Montespan Nanot Mendi Ttipi (Petit Mont) Pichepaou | Pikasarri Pinakia (la Pinède) le Proye Romatet San Gobain Taillats Mahastiak (les Vignes) |

## Demografia

Baionaren iparraldean izanik, Bokale herri aski handia izan da Lapurdiko gainerakoekin alderatuta: XX. mendearen hasierarako 5.000 biztanle zituen jadanik. Hala ere, XX. mendean zehar ez zuen hazkunde nabarmenik izan, baina pixkanaka biztanleak irabaziz joan da. XXI. mendearen hasieran 7.000 biztanleen maila gainditu zuen.
* Bokaleko biztanleria
* Datuen iturburua: INSEE

## Hiri senidetuak

* Montilla (Espainia)

## Bokales ospetsuak

* Paul Rambié (1919-), margolaria.
* Roland Bierge (1922-1991), margolaria.

## Erreferentziak

* ↑ Onomastika zerrenda Euskaltzaindia
* 1 2 3 4 5 Euskal Herriari Begira. Udalbiltza.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 Géoportail - Institut géographique national (France). Géoportail. (Noiz kontsultatua: 2011/11/05).

## Kanpo estekak

* Bokaleko herriko etxea edo udalaren webgunea
* Datuak: Q320282
* Multimedia: Boucau / Q320282
* Liburuak: Euskal Herriko bidaia-gida/Herriz herri/Bokale
# Bottovo

Bottovo Eslovakiako udalerri bat da, Rimavská Sobotako barrutian kokatuta. 10,79 km²ko azalera du eta 199 biztanle 2017ko datuen arabera.

## Historia

Idatzizko lehen aipamena 1926. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q848531
* Multimedia: Bottovo / Q848531
# Bottineau konderria (Ipar Dakota)

Bottineau konderria (ingelesez: Bottineau County) Ipar Dakotako konderri bat da, Ameriketako Estatu Batuetan. Hiriburua Bottineau da. 2010eko zentsuaren arabera 6.429 biztanle zituen, Bottineau kilometro koadroko azaleran.

## Geografia

Bottineau konderriak 4.396,11 kilometro koadro ditu. Horietatik 74,92 ura dira. Beste 4.321,19 lurra dira. Biztanleria dentsitatea 1,46 da.

## Demografia

2010eko zentsoan bizi ziren 6.429 pertsonetatik 6.144 txuriak edo hispanoak dira. Horietatik hispano edo latino kategorian 82 dira. 25 beltzak edo afroamerikarrak. 130 amerikar natiboak ziren eta 1 Hawaii edo Pazifikoko irletako natiboak. 16 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 111 pertsonek kokatzen zuten.

### Biztanleria piramidea
## Kanpo estekak

* Datuak: Q29124
* Multimedia: Bottineau County, North Dakota / Q29124
# Bottoms (Kornualles)

Bottoms, Ingalaterrako Kornualles konderriko herrixka bat da.

## Kanpo estekak

* Datuak: Q4949164
* Multimedia: Bottoms, Cornwall / Q4949164
# Bottinoita

Bottinoita oxido motako minerala da eta bottinoite taldearen kidea da.

## Ezaugarriak

Bottinoita oxido mineralaren formula kimikoa hau da: ${\ce {Ni2+Sb5+2(OH)12 * 6H2O}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Bottinoite: Mineral information, data and localities.» www.mindat.org (Noiz kontsultatua: 12-05-2019).
# Bottom (telesaila)

Bottom 1990eko hamarkadan BBC2 katean igorri zuten umorezko telesaila bat izan zen. Telesaila honek britainiar edo ingeles umorez Londresko Hammersmith auzoko etxebizitza batean bizi diren bi gizonezkoen eguneroko bizipen eta xelebrekeriak azaltzen ditu.
Telesaila hau Adrian Edmondson eta Rik Mayall aktoreek idatzi eta antzeztu zuten, aurretik 1980ko hamarkadan The Young Ones telesaila ospetsuan ere antzezten aritu zirelarik, Ipar Euskal Herrian berriz Jimmy katean emititu zen (Cana+ taldeko katea).
Hego Euskal Herrian Canal+ kateak La Pareja Basura izenburuaz emititu zuen gazteleraz, eta EITBek euskaraz.

## Argumentua

Oharra: Atal honek istorio osoa edo amaiera argitzen du.
Richard Richard Richie (Adrian Edmondson) eta Edward Elizabeth Hitler Eddie (Rik Mayall) Londresko Hammersmith auzoko etxebizitza batean batera bizi diren bi gizonezko dira. Biak langabezian, eroxko samarrak, beti egoera xelebreetan sarturik eta sexuarekin obsesionatuak: beti neskaren batekin larrua nola jo pentsatzen, nahiz eta euren azken helburu hau inoiz lortu ahal ez izan.

## Kanpo estekak

* Bottom telesaila BBC katearen webgunean ikusgai (Ingelesez)
* Bottom telesaileko IMDBko fitxa irakurgai (Ingelesez)
* Bottom telesailaren lehenbiziko atala ikusgai (Ingelesez)
* Datuak: Q634199
# Bottmingen

Bottmingen Suitzako udalerria da. Basilea Herrialdea kantonamenduan dago, Arlesheim barrutia barrutian. 2014an 6,691 biztanle zituen 2,99 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70036
* Multimedia: Bottmingen / Q70036
Reinach (BL) Oberwil (BL) Binningen Basilea
# Bottomcraig

Bottomcraig, Eskoziako herri bat da, Fife konderrian, Balmerino eta Gauldry herrietatik hurbil.

## Kanpo estekak

* Datuak: Q4949150
* Multimedia: Bottomcraig / Q4949150